Z A P I S N I K
sa 32. sjednice Vijeća Gradske četvrti Peščenica - Žitnjak 
održane 30. siječnja 2024. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati


Nazočni članovi Vijeća: 
Nikola Zdunić, Tomica Rižmarić, Lorena Sajković, Zvonko Dumančić, Marko Korošec, Zdravko Čabraja, Renata Vojnović, Ivana Atlija, Antonija Komazlić, Ana Miloš, Marko Jelenčić, Marijan Ćužić, Mario Sobočan, Darko Stošić, Ramiza Memedi, Dragan Vučić, Ljiljana Ivanac, Gloria Tkalčić 

Odsutni članovi Vijeća:
Đurđica Radaković Groš

Ostali prisutni:
Dominik Žibrat, predsjednik VMO Resnik

[bookmark: _GoBack]U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, promet, civilnu zaštitu i sigurnost, Boris Berber i viša stručna suradnica za rad tijela mjesne samouprave Iva Dujić Horvat.
Konstatira se da u radu sjednice sudjeluje 18 vijećnika čime su stečeni uvjeti za pravovaljano odlučivanje.

Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 31. sjednice Vijeća GČ.
Vijećnica Ivanac naglašava kako na prošloj sjednici nije bila prisutna, stoga je suzdržana. Vijeće, sa 17 glasova ZA i 1 glas SUZDRŽAN, usvaja zapisnik 31. sjednice. 

Predsjednik Vijeća predlaže usvajanje dnevnog reda s onako kako su ga vijećnici primili u Pozivu.
Vijećnik Sobočan predlaže dodavanje točke dnevnog reda: Centar za gospodarenje otpadom – protivljenje izgradnji centra.
Sukladno predloženom, predsjednik, daje prijedlog dopunjenog dnevnog reda na glasanje te se utvrđuje da je jednoglasno donesen sljedeći




DNEVNI RED


1. Donošenje Plana potreba za aktivnostima, programima i projektima unapređenja kvalitete života građana Gradske četvrti Peščenica - Žitnjak u 2024.
2. Prijedlog zaključka o prijenosu obveza iz Plana komunalnih aktivnosti Gradske četvrti Peščenica - Žitnjak u 2023. na teret Gradskog ureda za mjesnu samoupravu, promet, civilnu zaštitu i sigurnost
3. Prijedlog zaključka o davanju mišljenja o mogućnosti raspolaganja zemljištem oznake k.č.br. 663/19 k.o. Žitnjak u svrhu raspisivanja javnog natječaja za prodaju nekretnine Islamskoj zajednici u Hrvatskoj
4. Prijedlog zaključka o prijedlozima komunalnih aktivnosti za donošenje izmjene Programa građenja komunalne infrastrukture u Gradu Zagrebu za 2024.
5. Prijedlog zaključka o zahtjevu za obnovu i postavljanje oglasnih stupova „Kišobrana“ na području Gradske četvrti 
6. Prijedlozi zaključaka o rješavanju aktualne komunalne problematike na području Gradske četvrti
7. Centar za gospodarenje otpadom – protivljenje izgradnji Centra
8. Izvješća, pitanja i prijedlozi.





Ad 1. Donošenje Plana potreba za aktivnostima, programima i projektima unapređenja kvalitete života građana Gradske četvrti Peščenica - Žitnjak u 2024.

Predsjednik navodi kako se radi o nastavku na prethodno donesen zaključak o rezervaciji sredstava na proračunskoj poziciji, u nastavku pojašnjava sve stavke iz prijedloga Plana navodeći kako je prijedlog preliminaran te podložan izmjenama. Predsjednik otvara raspravu.
Vijećnik Ćužić predlaže da se uz već predviđene lampaše za obilježavanje Dana sjećanja na žrtve domovinskog rata uvrsti i polaganje vijenca. Predsjednik, uvažavajući prijedlog vijećnika Ćužića, prijedlog zaključka daje na glasanje, nakon čega je utvrđeno kako je Vijeće, jednoglasno usvaja

PLAN 
potreba za aktivnostima, programima i projektima unapređenja kvalitete života građana 
Gradske četvrti Peščenica - Žitnjak u 2024.
(Dokument Plan potreba i razrada troškova prilog su ovom zapisniku.)
	PLAN 
potreba za aktivnostima, programima i projektima unapređenja kvalitete života građana 
Gradske četvrti Peščenica - Žitnjak u 2024.

	Članak 1. 

	Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	Članak 2. 

	Planirana sredstva iz članka 1. u Gradskoj četvrti, u ukupnom iznosu od 20.000,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	FILMOVI O PEŠČI + TRIBINA O KVARTU

	Opis aktivnosti  
	Kino na otvorenom u javnim prostorima GČ Peščenica - Žitnjak. Plan je održati dvije projekcije 
na otvorenom tematski vezane uz gradsku četvrt i grad te jednu javnu tribinu.
 
Jedna projekcija održala bi se na Tržnici Volovčica (MO Volovčica), a druga 
na školskom igralištu OŠ Lovre pl. Matačića (MO Folnegovićevo naselje).

	Cilj(evi) aktivnosti 
	Revitalizacija javnih prostora kroz aktivno korištenje istih od strane stanovnika svih generacija.

	Datum održavanja
	Projekcije i tribina održale bi se u petak 21.6.2024. i u subotu 22.6.2024.

	Procijenjena vrijednost  
	€5.210,63

	 
	 

	Naziv aktivnosti 
	REVIJA AMATERSKOG FILMA SREDNJIH ŠKOLA PEŠČENICE

	Opis aktivnosti  
	Na javnim prostorima Peščenice planira se održati revija amaterskih filmskih i foto uradaka učenika srednjih škola u gradskoj četvrti. Projekcije bi se održale u MO Bruno Bušić (igralište OŠ D. Cesarića) 
 Suradnja sa srednjim školama i učeničkim domom Maksimir.

	Cilj(evi) aktivnosti 
	Promovirati rad škola i pružiti mogućnost kvalitetnog korištenja javnih prostora 
stanovnicima.

	Datum održavanja
	18. listopada 2024. godine 

	Procijenjena vrijednost  
	€2.257,50

	 
	 

	Naziv aktivnosti 
	DAN KNJIGE NA PEŠČI- ULICE NAŠEG KVARTA I KNJIŽEVNICE/I

	Opis aktivnosti  
	Na šetalištima Vesne Parun i Ranka Marinkovića postavljanje pločica na klupe sa utisnutim tekstovima, citatima iz djela književnika/ca u suradnji s OŠ D. Cesarića, OŠ P. Preradovića, OŠ FKF te OŠ A. Cesarca

	Cilj(evi) aktivnosti 
	Osvještavanje građana o nazivima njihovih ulica, širenje u javne prostore književnosti i povezivanje citata i autora, čuvanje sjećanja na hrvatske književnike. U suradnji sa osnovnim školama organiziranje obilaska klupa, čitanje citata i ostalih tekstova pisaca. 

	Datum održavanja
	utorak 23.4. Svjetski dan knjige

	Procijenjena vrijednost  
	€966,00

	 
	 

	Naziv aktivnosti 
	CHILLOUT PEŠČA - KONCERT NA TRŽNICI VOLOVČICA

	Opis aktivnosti  
	U suradnji s Kulturnim centrom na Peščenici - KNAP Gradska četvrt suorganizira 
koncert na tržnici Volovčica.

	Cilj(evi) aktivnosti 
	Koncert na tržnici Volovčica ima za cilj revitalizaciju plohe tržnice kao mjesta okupljanja i 
boravljenja što posredno utječe i na samu atraktivnost tržnice u dijelu dana kad se na 
tržnici odvija primarna djelatnost te osiguravanje kulturno-zabavnih sadržaja stanovnicima
okolnih naselja. S obzirom da je tržnica Volovčica i trg omeđen poslovnim prostorima, 
revitalizacija ovog prostora kroz kulturne i zabavne aktivnosti doprinosi povećanju 
atraktivnosti prostora tržnice i samih poslovnih prostora u vlasništvu Zagrebačkog holdinga.

	Datum održavanja
	jesen 2024.

	Procijenjena vrijednost  
	€2.500,00

	
	

	Naziv aktivnosti 
	POSTAV IZLOŽBE D. PONDELJAKA (PETRUŠEVEC) NA DANIMA PEŠČENICE

	Opis aktivnosti  
	U suradnji s KNAP-om suorganizira se postavljanje izložbe radova D. Pondeljaka u atriju KNAP-a 

	Cilj(evi) aktivnosti 
	Podržati predstavljanje primjera autsajderske i amaterske umjetnosti autora koji djeluje na području četvrti u prostoru Kulturnog centra na Peščenici KNAP, središnjeg prostora kulture u gradskoj četvrti. Umjetnik Darko Pondeljak je samouki autor iz Petruševca koji izrađuje živopisne skulpture životinjskih i ljudskih likova izrazito duhovitog karaktera. Njegov je rad prepoznala i valorizirala umjetnička organizacija Atelijeri Žitnjak uvrstivši ga u svoj galerijski program krajem 2023. godine. Nakon izložbe u AŽ - "centru periferije", u dogovoru s KNAP-om osigurat će se predstavljanje rada D. Pondeljaka široj publici i u kulturnom središtu četvrti tijekom održavanja Dana kulture na Pešči, festivalu čiji je cilj predstaviti kreativni potencijal gradske četvrti i upoznati lokalnu zajendicu s bogatstvom kulturnih sadržaja koji se nude na području gradske četvrti.

	Datum održavanja
	lipanj 2024.

	Procijenjena vrijednost  
	€493,50

	 
	 

	Naziv aktivnosti 
	Obilježavanje Dana državnosti RH

	Opis aktivnosti  
	Gradska četvrt obilježava Dan državnosti polaganjem vijenca na prethodno dogovorenom mjestu.

	Cilj(evi) aktivnosti 
	Obilježavanje bitnih dana RH.

	Datum održavanja
	30. svibnja 2024.

	Procijenjena vrijednost  
	€150,00

	 
	 

	Naziv aktivnosti 
	Obilježavanje Dana antifašističke borbe

	Opis aktivnosti  
	Polaganje vijenca na novobnovljeni spomenik u blizini Gradske četvrti.

	Cilj(evi) aktivnosti 
	Promoviranje antifašističkih vrijednosti u gradskoj četvrti i obilježavanje bitnih dana RH.

	Datum održavanja
	22. lipnja 2024.

	Procijenjena vrijednost  
	€150,00

	
	

	Naziv aktivnosti
	Obilježavanje Dana sjećanja na žrtve Domovinskog rata 
i Dan sjećanja na žrtvu Vukovara i Škabrnje

	Opis aktivnosti
	Paljenje lampaša i polaganje vijenca kod spomenika braniteljima 99. brigade HV

	Cilj(evi) aktivnosti
	Obilježavanje državnih praznika te prisjećanje na žrtvu branitelja i civilnih žrtava podnesenih u Domovinskom ratu.

	Datum održavanja
	18.11.2024.

	Procijenjena vrijednost
	€300,00

	
	

	2. SPORT I REKREACIJA

	 
	 

	Naziv aktivnosti 
	MALONOGOMETNA UTAKMICA UZ UMJETNIČKI RAD

	Opis aktivnosti  
	Malonogometna utakmica na kvartovskom igralištu trajno obogaćenom umjetničkim radom

	Cilj(evi) aktivnosti 
	Za jedno od kvartovskih igrališta na području gradske četvrti kojem je potrebna obnova nogometne mreže osigurati nekonvencionalno ulaganje u novu mrežu kroz produkciju umjetničkog rada i to iskoristiti kao povod za organizaciju malonogometne utakmice kao jednodnevnog društveno-sportskog događanja. Akademski umjetnik Željko Beljan pletenjem novih gol mreža tehnikom makramea na malonogometnim terenima povezuje igru te likovnu i primijenjenu umjetnost, odnosno ručni rad i amaterski nogomet. Cilj ove aktivnosti je oplemeniti jedan kvartovski javni prostor i uključiti lokalnu zajednicu kroz organizaciju sportskog događanja.

	Datum održavanja
	rujan 2024.

	Procijenjena vrijednost  
	€365,00

	 
	 

	Naziv aktivnosti 
	STREETBALL KOŠARKAŠKI TURNIR NA FERENŠČICI

	Opis aktivnosti  
	Streetball košarkaški turnir na Ferenščici, natjecanje u tricama i poligon za djecu

	Cilj(evi) aktivnosti 
	Podizanje svjesnosti o potrebi bavljena sportom i aktivnom životu svakodnevnim bavljenjem sportom na postojećim sportskim terenima. 
Revitalizacija lokacija za bavljenje sportom u gradskoj četvrti koje su stanovnici s godinama i promjenom navika prestali koristiti.

	Datum održavanja
	07.09.2023.

	Procijenjena vrijednost  
	€1.500,00

	 

	3. ODGOJ I OBRAZOVANJE

	
	

	Naziv aktivnosti 
	SVJETSKI DAN ROMKINJA I ROMA NA PEŠČI -  
EDUKATIVNE PREDSTAVE U ŠKOLAMA

	Opis aktivnosti  
	Vijeće GČ Peščenica-Žitnjak u suradnji s Kulturnim centrom Peščenica i osnovnim školama 
Fran Krsto Frankopan, Borovje i Ivanja Reka organizirat će ukupno 3 predstave s 
tematikom prepoznavanja diskriminacije prema Romkinjama i Romima te 
uključivosti među učeničkom populacijom viših razreda.

	Cilj(evi) aktivnosti 
	Ciljevi aktivnosti su sljedeći:
- prepoznavanje specifičnih poteškoća u društvu s kojima se susreću Romkinje i Romi
- promicanje uključivog društva i zaštite nacionalnih manjina

	Datum održavanja
	Tjedan uoči Svjetskog dana Romkinja i Roma 2024. (8., 9., 10. travanj 2024.)

	Procijenjena vrijednost  
	€2.205,00

	 

	4. ZDRAVLJE I PREVENCIJA BOLESTI 

	
	

	Naziv aktivnosti 
	Promocija i suradnja na Sajmu OPG-a "Plavi ceker" na tržnici Volovčica

	Opis aktivnosti  
	Sajam OPG-a pod brendom Plavi ceker po drugi put bi se održao na tržnici Volovčica, a 
nakon prošlogodišnje iznimno dobre posjećenosti i velike zainteresiranosti kupaca za 
proizvode OPG-ova u sklopu brenda "Plavi ceker". Veći dio organizacijskih i logističkih 
troškova snosi Gradski ured za gospodarstvo, ekološku održivost i strategijsko planiranje 
koji će ostvariti suradnju i s NZJZ "Dr. Andrija Štampar" koji će pružiti usluge mjerenja 
tlaka i glukoze. Gradska četvrt će u sklopu događanja ostvartiti suradnju s Kulturnim
centrom na Peščenici te Domovima za starije "Peščenica" i "Park" kroz organizirani 
dolazak korisnika domova na događanje. Gradska četvrt također će uložiti sredstva 
za promociju događanja koje se odvija u sklopu lipanjskih događanja na Peščenici i 
Dana kulture na Peščenici.

	Cilj(evi) aktivnosti 
	Revitalizacija tržnice Volovčica i tržnih aktivnosti na Volovčici, osiguravanje sadržaja za 
umirovljenike i korisnike domova na Peščenici, osiguravanje pristupa zdravoj i lokalno 
proizvedenoj hrani kroz dopunu ponude tržnice Volovčica.

	Datum održavanja
	15. lipnja 2024. godine

	Procijenjena vrijednost  
	€1.200,00

	

	5. OČUVANJE OKOLIŠA I ODRŽIV RAZVOJ

	
	

	Naziv aktivnosti 
	OPG SAJAM NA BOROVJU

	Opis aktivnosti  
	Održavanje sajma OPG proizvoda uz popratnu manifestaciju u suradnji s OŠ Borovje

	Cilj(evi) aktivnosti 
	Promocija zdrave i lokalno uzgojene hrane te uvođenje novih sadržaja u naselje bez tržnice.

	Datum održavanja
	20.4.2024.

	Procijenjena vrijednost  
	€900,00

	
	

	
	

	Naziv aktivnosti 
	 PRIRODA NA PEŠČI - EDUKACIJA 

	Opis aktivnosti  
	Edukacija o kukcima, njihovom značaju i ulozi u prirodi i omogućavanju oprašivanja, 
te organiziranje radionice postavljanja hotela za kukce i održavnje istih.

Jedna edukativna radionica održat će se na školskom igralištu OŠ Dobriše Cesarića i
odradit će se volonterski u suradnji s OŠ. Za tu radionicu osigurat će se materijali za
izradu hotela za kukce.

Druga radionica održat će se kod novopostavljenih drvenih sanduka i buduće cvjetne livade
na Volovčici te će ona biti organizirana od strane organizacije koja se bavi tom temom.
Radionica će se održati u suradnji s OŠ Petar Preradović.

Treća edukacija održat će se na Ferenščici (šetnica Bliznec) od strane organizacije koja se 
bavi tom temom.

Uz održavanje edukacija nabavit će se 10 hotela za kukce za svaki zainteresirani mjesni odbor.

	Cilj(evi) aktivnosti 
	Osvještavanje građana o vlastitom doprinosu očuvanja prirode.

	Datum održavanja
	proljeće i jesen 2024.

	Procijenjena vrijednost  
	€1.800,00

	
	

	
	

	Članak 3. 

	Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	

	Članak 4. 

	Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 




Ad 2.	Prijedlog zaključka o prijenosu obveza iz Plana komunalnih aktivnosti Gradske četvrti Peščenica - Žitnjak u 2023. na teret Gradskog ureda za mjesnu samoupravu, promet, civilnu zaštitu i sigurnost
Predsjednik navodi kako, kao što je na prošloj sjednici i najavljeno, akcije koje su planirane za 2023., a  nisu još započete prebacuju se na teret Gradskog ureda za mjesnu samoupravu, promet, civilnu zaštitu i sigurnost. Obzirom da se nitko ne javlja za riječ, predsjednik daje prijedlog na glasanje nakon čega Vijeće, jednoglasno, usvaja
Zaključak "o prijenosu obveza iz Plana komunalnih aktivnosti Gradske četvrti Peščenica - Žitnjak u 2023. na teret Gradskog ureda za mjesnu samoupravu, promet, civilnu zaštitu i sigurnost"
(Tekst zaključka prilog je ovom zapisniku.)



Ad 3.	Prijedlog zaključka o davanju mišljenja o mogućnosti raspolaganja zemljištem oznake k.č.br. 663/19 k.o. Žitnjak u svrhu raspisivanja javnog natječaja za prodaju nekretnine Islamskoj zajednici u Hrvatskoj
Predsjednik podsjeća kako se radi o prijedlogu zaključka iste tematike kakva je već bila na dnevnim redovima Gradske četvrti, Nadležnih mjesnih odbora te Zbora građana na kojem u konačnici nije donesen zaključak. Vijećnik Ćužić navodi kako ne vidi smisao donošenja zaključka Vijeća gradske četvrti kada je gradonačelnik taj koji daje suglasnost.
Predsjednik prijedlog daje na glasanje te Vijeće, sa 11 glasova ZA i 7 glasova SUZDRŽAN donosi

	Z A K L J U Č A K
o davanju mišljenja o mogućnosti raspolaganja zemljištem 
oznake k.č.br. 663/19 k.o. Žitnjak (z.k.č. 6098/425 k.o. Grad Zagreb)
u svrhu raspisivanja javnog natječaja za prodaju nekretnine 

1. Vijeće Gradske četvrti Peščenica – Žitnjak razmotrilo je zahtjev i popratnu dokumentaciju Gradskog ureda za upravljanje imovinom i stanovanje, upućen putem Gradskog ureda za mjesnu samoupravu, promet, civilnu zaštitu i sigurnost, za davanje mišljenja Vijeća o postojanju interesa građana na području Gradske četvrti za nekretninom oznake k.č. 663/19 k.o. Žitnjak, za koju je od strane Islamske zajednice u Hrvatskoj iskazan interes za kupnju prema lokacijskoj dozvoli. 
1. Vijeće je mišljenja da predmetna nekretnina na predstavlja interes za provedbu planova i programa mjesne samouprave na području Gradske četvrti Peščenica – Žitnjak te je suglasno s raspolaganjem zemljištem sa svrhom raspisivanja javnog natječaja za prodaju predmetne k.č. 663/19 k.o. Žitnjak odnosno prema zemljišnoj knjizi z.k.č. 6098/425 k.o. Grad Zagreb.
1. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.






Ad 4. Prijedlog zaključka o prijedlozima komunalnih aktivnosti za donošenje izmjene Programa građenja komunalne infrastrukture u Gradu Zagrebu za 2024.	
Predsjednik uvodno obrazlaže prijedlog zaključka nakon čega otvara raspravu, obzirom da se nitko ne javlja za riječ, prijedlog zaključka daje na glasanje nakon čega Vijeće, jednoglasno donosi
Z A K LJ U Č A K
o prijedlogu aktivnosti na području GČ Peščenica-Žitnjak za donošenje izmjena  Programa građenja komunalne infrastrukture na području Grada Zagreba u 2024.

1. Vijeće Gradske četvrti predlaže da se u prijedlog aktivnosti za donošenje izmjena  Programa građenja komunalne infrastrukture na području Grada Zagreba u 2024., pod točkom NERAZVRSTANE CESTE – GRADNJA I REKONSTRUKCIJA NERAZVRSTANIH CESTA PO GRADSKIM ČETVRTIMA uvrsti:
· rekonstrukcija dijela Miševečke ulice na koju se spajaju Ulica naziva IV C i produžena Ulica Bože i Nikole Bionde 
 (Rekonstrukcija uključuje izgradnju kolnika s nogostupima i biciklističkim stazama, izgradnju javne rasvjete, javnog kanala, eki i krajobrazno uređenje.
Za ovaj projekt izdana je građevinska dozvola 2018. s rokom važenja do 15.12.2024., a s obzirom da navedena rekonstrukcija Miševečke ulice nije u Programu građenja za 2024. izuzetno je važno predmetni zahvat uvrstiti u rebalans Programa za 2024.).

2. Ovaj će zaključak biti upućen Gradskom uredu za obnovu, izgradnju, prostorno uređenje,  graditeljstvo i komunalne poslove.


Ad 5.	Prijedlog zaključka o zahtjevu za obnovu i postavljanje oglasnih stupova „Kišobrana“ na području Gradske četvrti

Predsjednik navodi kako već pokrenut proces obnove uključuje postavljanje dodatnog stupa te obnovu postojećih.
Vijeće, jednoglasno donosi

Z a k l j u č a k
o prijedlogu za obnovu i postavljanje oglasnih stupova „Kišobrana“ 
na području Gradske četvrti Peščenica - Žitnjak

1. Vijeće Gradske četvrti Peščenica-Žitnjak Peščenica – Žitnjak predlaže nadležnom gradskom uredu da pokrene postupak pregleda, obnove i postave oglasnih stupova „Kišobrana“ na sljedećim lokacijama:

1. križanje Heinzelova ulica – Ulica kneza Branimira (MO Peščenica) (Potrebno je obnoviti stup).
2. križanje Ulica kneza Branimira – Ulica Svetice (MO Peščenica) (Potrebno obnoviti i ponovno postaviti stup).
3. križanje Zapoljska ulica - Ivanićgradska ulica (MO Volovčica) (Potrebna obnova postojećeg stupa).
4. Ulica Jure Kaštelana, kod ulaza u pothodnik prema okretištu Borongaj (MO „Bruno Bušić“) (Potrebna obnova postojećeg stupa).
5. križanje Ulica grada Vukovara - Ivanićgradska ulica (MO Ferenščica) (potrebna izrada i postavljanje stupa koji se nalazio na toj lokaciji).
6. križanje Ulice grada Vukovara - Ulica Donje Svetice (MO Donje Svetice) (Potrebna izrada novog stupa i postavljanje na lokaciju).

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove.  


Ad 6.	Prijedlozi zaključaka o rješavanju aktualne komunalne problematike na području Gradske četvrti

Predsjednik otvara raspravu. Za riječ se javlja vijećnik Dumančić koji predlaže izmjenu zaključka temeljenog na prijedlogu VMO „Bruno Bušić. VMO je svojim zaključkom zatražilo postavu uspornika na lokaciji gdje su ugroženi pješaci slijedom čega vijećnik Dumančić predlaže izgradnju kružnog toka prometa. Nakon kraće rasprave predsjednik predlaže da struka procjeni te da mišljenje o najboljem prometnom rješenju za predmetnu lokaciju i navedenu problematiku. 
Predsjednik prijedloge svih zaključaka daje na glasanje.  Vijeće, bez rasprave jednoglasno donosi

Z A K L J U Č A K
o prijedlogu za iznalaženje adekvatnog prometnog rješenja 

1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora „Bruno Bušić“ KL.:024-08/23-003/2441; URBROJ:251-13-11-11/002-23-7, donesen na 33. sjednici te predlaže nadležnom gradskom uredu da izvrši 

· stručni očevid i pokrene postupak za donošenje rješenja o postavi uspornika prometa kod pješačkog prijelaza na Borongajskoj  cesti u zoni raskrižja s Turopoljskom i Vidrićevom ulicom ili ponudi alternativno optimalno rješenje

· izvijesti Vijeće o učinjenom.

2. Ovaj zaključak dostavit će se Gradskom uredu mjesnu samoupravu, promet, civilnu zaštitu i sigurnost.


Z A K L J U Č A K
o prijedlogu izgradnje reciklažnog dvorišta na području MO Borongaj Lugovi


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Borongaj Lugovi KL: 024-08/23-003/1750; URBROJ: 251-13-11-11/002-23-4 donesen na 29. sjednici te predlaže nadležnom gradskom uredu da 
· izvrši stručni očevid radi utvrđivanja prostornih uvjeta i tehničkih mogućnosti za izgradnju reciklažnog dvorišta na lokaciji prostora bivšeg „Jurinametala“ u Ulici Vukomerec

· izvijesti Vijeće o učinjenom.  

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove.



Z A K LJ U Č A K
o prijedlogu lokacije za postavljanje i ukrašavanje božićnog drvca 2024./2025.


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec, KLASA:024-08/23-003/2560, URBR:251-13-11-11/006-23-9  donesen na 32. sjednici Vijeća te  predlaže nadležnom gradskom uredu da
· u popis lokacija za postavljanje i ukrašavanje božićnih drvaca za 2024./2025. godinu za područje Gradske četvrti Peščenica – Žitnjak uvrsti zelenu površinu na uglu Radničke ceste i Ulice Žitnjak (s istočne strane). 
2. Lokacija je reprezentativna jer se nalazi na  glavnom jugoistočnom ulazu u grad Zagreb, a na predloženoj zelenoj površini nalazi se stup javne rasvjete čime je olakšano spajanje na izvor električne energije. 
3. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z A K L J U Č A K
o davanju mišljenja o projektu oslikavanja bukobrana uz Radničku cestu 
u zoni  OŠ Žitnjak


1. Vijeće Gradske četvrti Peščenica – Žitnjak razmotrilo je zamolbu OŠ Žitnjak, podržanu od strane Vijeća Mjesnog odbora Petruševec, za suglasnost u provođenju projekta oslikavanja bukobrana uz Radničku cestu u zoni OŠ Žitnjak. 
2. Vijeće je suglasno s provođenjem projekta u sklopu kojeg bi sami učenici oslikali  bukobran u zoni OŠ s ciljem ukazivanja na blizinu škole i estetskog uređenja samog bukobrana.


Z A K LJ U Č A K
o prijedlogu sanacije oštećenja na zaštitnoj ogradi kod OŠ Žitnjak


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec, KLASA:024-08/23-003/2560, URBR:251-13-11-11/006-23-9  donesen na 32. sjednici Vijeća te  predlaže nadležnom gradskom uredu da
· izvrši popravak u vidu zamjene oštećenih staklenih okana na zaštitnoj ogradi u ulici I. Petruševec kod pješačkog prijelaza prema OŠ Žitnjak,
· izvijesti  Vijeće o učinjenom.  
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove te Gradskom uredu za mjesnu samoupravu, promet, civilnu zaštitu i sigurnost. 

Z A K L J U Č A K
[bookmark: _Hlk129851635]o prijedlogu postave natpisne ploče s nazivom ulice III. Struge od 7 - 11


1. Vijeće Gradske četvrti Peščenica – Žitnjak razmotrilo je Zaključak Vijeća Mjesnog odbora Žitnjak, KLASA:024-08/23-003/2563; URBR:251-13-11-11/006-23-7, donesen na 31. sjednici Vijeća te predlaže nadležnom gradskom uredu da 
· izvrši postavu natpisne ploče s nazivom ulice III. Struge od 7 - 11, 
· izvijesti Vijeće o učinjenom.
2.   Ovaj zaključak dostavit će se Gradskom uredu za katastar i geodetske poslove.

Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:


1. MO FERENŠČICA
1. Izrada projektne dokumentacije za izgradnju i uređenje nogostupa u ulici VI. Ferenščica. 
2. Uređivanje kolnika i nogostupa u Ulici Marijana Čavića na istočnoj strani od Ulice grada Gospića do tvrtke Dukat.
(rekonstrukcija kolnika i nogostupa s naglaskom na pješačko biciklističku stazu ispred ograde tvornice Dukata koja vodi prema autobusnom i tramvajskom stajalištu).


2.  Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima. 	


Ad 7. Centar za gospodarenje otpadom – protivljenje izgradnji Centra

Vijećnik Sobočan, kao predlagatelj točke dnevnog reda uvodno čita prijedlog zaključka kojim se Vijeće protivi izgradnji Centra za gospodarenje otpadom na području Resnika.
Kao predlagatelj zaključka vijećnik Sobočan uvodno pojašnjava kako je VMO Resnik, na čijem se području planira izgradnja Centra, izričito protiv izgradnje, isti je zaključak donesen i ranije na Zboru građana u Resniku te je dužnost Vijeća Gradske četvrti (VGČ) podržati donesene zaključke. Dalje, izražava nezadovoljstvo kasnim sazivanjem sjednice tj. sazivanjem sjednice nakon već održane sjednice Gradske skupštine (GS) na kojoj je jedna od točaka dnevnog reda bila upravo izgradnja Centra, smatra kako je VGČ o ovome trebalo raspraviti prije sjednice GS.
Predsjednik navodi kako je za datum sazivanja ove sjednice presudan faktor bila izrada Plana potreba zbog prilično sveobuhvatne prethodne pripreme, razrade svih troškova te prikupljanja ponuda, sve navedeno, oduzelo je značajno vrijeme, osim toga, informacija o toj točki dnevnog reda na sjednici GS došla je nakon što se već odredio datum za sjednicu VGČ. Također, slaganjem da ova točka dnevnog reda uđe u službeni dnevni red sjednice pokazujemo da ne bježimo od argumentirane rasprave na ovu temu.
U nastavku navodi kako je bilo bespredmetno izjašnjavati se o neprovjerenim navodima o zagađenju jer svaki utjecaj na okoliš i ljude bit će predmet obvezne Studije o utjecaju na okoliš koju izrađuje i izjašnjava se nadležno Ministarstvo. Studija izglasana u Gradskoj skupštini koja analizira i kojom se predlaže navedene tri opcije tehnologija i koje nemaju negativan utjecaj na okoliš, puno je čišća opcija od onoga što sada imamo i što je također u blizini naše Gradske četvrti.
U daljnjoj, žustroj, raspravi, redom javljanja, sudjelovali su vijećnici: Ćužić, Stošić, Sobočan, Dumančić, Atlija, Čabraja, Komazlić, Ivanac, Tkalčić i Memedi te predsjednik.
Po završetku dulje rasprave, predsjednik prijedlog zaključka daje na glasanje.

Vijeće sa 10 glasova ZA, 6 glasova PROTIV i 2 glasa SUZDRŽAN donosi 

Z a k l j u č a k
o protivljenju izgradnji Centra za gospodarenje otpadom na području MO Resnik

1. Vijeće Gradske četvrti Peščenica-Žitnjak Peščenica – Žitnjak traži hitnu obustavu svih radnji koje se tiču realizacije plana izgradnje Centra za gospodarenje otpadom u Resniku kao i svih planiranih popratnih sadržaja uključujući energanu, spalionicu otpada, odlagalište opasnog otpada i miješanog komunalnog otpada.

2. Ovaj zaključak dostavit će se Gradskoj skupštini Grada Zagreba - Stručnoj službi Gradske skupštine.  




  

Ad 8.	Izvješća, pitanja i prijedlozi.

Predsjednik otvara raspravu, za riječ se javljaju:
Vijećnik Stošić s upitom o šetnici na području MO Ferenščica.
Predsjednik odgovara kako je predsjednik VMO Ferenščica već upućen u problematiku.


Obzirom da  više nema pitanja kao niti prijedloga, ovom točkom dnevni je red iscrpljen te predsjednik zaključuje sjednicu u 20:00 h.

Zapisnik vodila:
Iva Dujić Horvat, dipl. politolog

KLASA:024-08/24-002/
URBROJ:251-13-11-11/001-24-3
Zagreb, 30. siječnja 2024.


                    
                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl. politolog 

Članovi Vijeća Točka 1.                     Točka 2 .      Točka 3 .      Točka 4 .      Točka 5.      Točka 6.      Točka 7.      

1. NIKOLA ZDUNIĆ

+ + + + + +  —

2. DARKO STOŠIĆ

+ + 0 + + + +

3. ANTONIJA KOMAZLIĆ

+ + + + + +  —

4. ANA MILOŠ

+ + + + + +  —

5. TOMICA RIŽMARIĆ

+ + + + + +  —

6. LORENA SAJKOVIĆ

+ + + + + + 0

7. LJILJANA IVANAC

+ + + + + +  —

8. RAMIZA MEMEDI

+ + + + + + +

9. IVANA ATLIJA

+ + 0 + + + +

10. MARIJAN ĆUŽIĆ

+ + 0 + + + +

11. ZVONKO DUMANČIĆ

+ + 0 + + + +

12. DRAGAN VUČIĆ

+ + 0 + + + +

13. ZDRAVKO ČABRAJA

+ + + + + + +

14. RENATA VOJNOVIĆ

+ + + + + +  —

15. ĐURĐICA RADAKOVIĆ GROŠ

16. MARKO JELENČIĆ

+ + 0 + + + +

17. MARIO SOBOČAN

+ + 0 + + + +

18. GLORIA TKALČIĆ

+ + + + + + +

19. MARKO KOROŠEC

+ + + + + + 0

Izvješće o glasanju na sjednicama - 32. sj.


